Document ID: 32000R0194

ΚΑΝΟΝΙΣΜΟΣ (ΕΚ) αριθ. 194/2000 ΤΗΣ ΕΠΙΤΡΟΠΗΣ
της 27ης Ιανουαρίου 2000
για τροποποίηση του κανονισμού (ΕΚ) αριθ. 1619/1999 για την προσαρμογή ορισμένων αλιευτικών ποσοστώσεως για το 1999 σύμφωνα με τον κανονισμό (ΕΚ) αριθ. 847/96 του Συμβουλίου περί θεσπίσεως συμπληρωματικών όρων για την ετήσια διαχείριση των TAC και ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση του συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 23,
τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC κιαι ποσοστώσεων(3), και ιδίως το άρθρο 4 παράγραφος 2,
Εκτιμώντας τα ακόλουθα:
(1) κατόπιν αναθεωρήσεως των στοιχείων ως προς τις εκφορτώσεις αλιευμάτων, αναγράφονται εσφαλμένως ορισμένες αριθμητικές τιμές που αποτελούν τη βάση για το παράρτημα του κανονισμού (ΕΚ) αριθ. 1619/1999 της Επιτροπής(4) και, ως εκ τούτου, πρέπει να τροποποιηθεί το εν λόγω παράρτημα·
(2) προκειμένου να συνεχιστούν άνευ διακοπής οι αλιευτικές δραστηριότητες, οι τροποποιημένες ποσοστώσεις που παρατίθενται στον παρόντα κανονισμό θα πρέπει να εφαρμοσθούν το συντομότερο δυνατό·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1619/1999 τροποποιείται ως εξής:
1. οι εγγραφές που αντιστοιχούν στον μπακαλιάρο Cadus morhua στη ζώνη VIIb-k, VIII, IX, CECAF 37.1.1 (κοινοτικά ύδατα) και στην σαρδελόρεγγα στη ζώνη Skqgerrak και Kattegat αφαιρούνται από το παράρτημα·
2. οι εγγραφές του παραρτήματος Ι του παρόντος κανονισμού αντικαθιστούν τις αντίστοιχες εγγραφές του παραρτήματος του κανονισμού (ΕΚ) αριθ. 1619/1999·
3. οι εγγραφές του παραρτήματος ΙΙ του παρόντος κανονισμού εντάσσονται στο παράρτημα του ανωτέρω κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 2000.

Labels: 6